CELEX: 32004D0650
Language: mt
Date: 2004-09-13 00:00:00
Title: Id-Deċiżjoni tal-Kunsill tat- 13 ta' Settembru 2004 li temenda r-Regolament (KE) Nru 998/2003 tal-Parlament Ewropew u tal-Kunsill dwar il-kondizzjonijiet ta' pulizija sanitarja applikabbli għall-moviment mhux kummerċjali ta' annimali ta' kumpanija sabiex titqies l-adeżjoni ta' Malta Test b'rilevanza għaż-ŻEE.

30.5.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               270
            
         ID-DEĊIŻJONI TAL-KUNSILL
   tat-13 ta' Settembru 2004
   li temenda r-Regolament (KE) Nru 998/2003 tal-Parlament Ewropew u tal-Kunsill dwar il-kondizzjonijiet ta' pulizija sanitarja applikabbli għall-moviment mhux kummerċjali ta' annimali ta' kumpanija sabiex titqies l-adeżjoni ta' Malta
   (Test b'relevanza għaż-ŻEE)
   (2004/650/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra l-Att ta' Adeżjoni ta' l-2003 (1), u b'mod partikolari l-Artikolu 57 tiegħu,
   Billi:
   
               (1)
            
            
               Għal ċerti atti adottati mill-Unjoni Ewropea, li jibqgħu validi wara l-1 ta' Mejju 2004, u li jeħtieġu adattament minħabba l-adeżjoni, ma ġewx provduti l-adattamenti meħtieġa fl-Att ta' l-Adeżjoni ta' l-2003, b'mod partikolari f'Anness II ta' dan.
            
         
               (2)
            
            
               Fost dawn l-atti hemm ir-Regolament (KE) Nru 998/2003 tal-Parlament Ewropew u tal-Kunsill (2) li jistabbilixxi l-kondizzjonijiet veterinarji li japplikaw, b'mod partikolari, għal movimenti mhux kummerċjali ta' klieb, qtates u nimsa domestiċi.
            
         
               (3)
            
            
               Malta li qabel kella sistema ta' 6 xhur kwarantina għall-ispeċi kkonċernati importati abbandunat din is-sistema sabiex titrasponi u timplimenta r-Regolament (KE) Nru 998/2003 mit-3 ta' Lulju 2004.
            
         
               (4)
            
            
               Fil-proċess tan-negozjati tat-tkabbir kien aċċettat li peress li Malta hija gżira bi status ta' saħħa ħieles mir-rabja bħal dak ta' l-Irlanda, ir-Renju Unit u l-Iżvezja, għandha tiġi ttrattata fl-istess kategorija bħal dawn it-tliet Stati Membri.
            
         
               (5)
            
            
               Ir-Regolament (KE) Nru 998/2003 jaqsam l-Istati Membri f'żewġ kategoriji skond l-istorja tal-kontrolli tagħhom kontra r-rabja, u jagħti lill-Isvezja, l-Irlanda u r-Renju Unit perjodu ta' transizzjoni ta' ħames snin għal kontrolli fuq klieb, qtates u nimsa li jkunu deħlin fit-territorju tagħhom.
            
         
               (6)
            
            
               Għalhekk Malta għandha tiżdied fil-lista ta' Stati Membri li ngħataw perjodu ta' transizzjoni bis-saħħa ta' Regolament (KE) Nru 998/2003.
            
         
               (7)
            
            
               Ir-Regolament (KE) Nru 998/2003 għandu għalhekk jiġi emendat f'dan is-sens.
            
         ADOTTA DIN ID-DEĊIŻJONI:
   Artikolu 1
   Ir-Regolament (KE) Nru 998/2003 hu emendat kif ġej:
   
               1.
            
            
               L-Artikolu 6 paragrafu 1:
               
                           —
                        
                        
                           fl-ewwel linja ta' l-ewwel sentenza l-kliem “minn Malta”, jiżdiedu wara l-kelma “Irlanda”;
                        
                     
                           —
                        
                        
                           fit-tielet paragrafu l-kliem “dawn it-tliet Stati Membri” jiġu sostitwiti bil-kliem “dawn l-erba' Stati Membri”.
                        
                     
         
               2.
            
            
               F' Anness II, “Lista ta' pajjiżi u territorji”, parti A, il-kelma “Malta” tiżdied wara l-kelma “l-Irlanda”.
            
         Artikolu 2
   Din id-Deċiżjoni għandha tidħol fis-seħħ għoxrin jum wara d-data tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   Artikolu 3
   Din id-Deċiżjoni hija indirizzata lill-Istati Membri.
   
      Magħmula fi Brussell, nhar it-13 ta' Settembru 2004.
      
         
            Għall-Kunsill
         
         
            Il-President
         
         B. R. BOT
      
   
   
      (1)  ĠU L 236, tat-23.9.2003, p. 33.
   
      (2)  ĠU L 146, tat-13.6.2003, p. 1. Regolament kif emendat l-aħħar mir-Regolament tal-Kummissjoni (KE) Nru 592/2004 (ĠU L 94, tal-31.3.2004, p. 7).